Krakinys (Ignalinos r.)
55°28′18″š. pl. 26°28′04″r. ilg.﻿ / ﻿55.4716°š. pl. 26.4679°r. ilg.﻿ / 55.4716; 26.4679 Krakinys – ežeras šiaurės rytų Lietuvoje, Ignalinos rajone, apie 6 km į pietus nuo Rimšės, Pušnies pelkės pietinėje dalyje. Ežero ilgis iš šiaurės vakarų į pietryčius – 0,35 km, plotis – iki 0,2 km. Altitudė 143,3 m. Krantai žemi, pelkėti, apaugę medžiais ir krūmynais. Ežerą supa Egliukinės miškas. Pietryčiuose išteka upelis link Dysnos upės intako Mūnelio.